લોક સરકારમાં આગામી તબક્કામાં લોક સરકાર મંત્રી મંડળની પણ રચના કરવામાં આવશે. જેમાં ચૂંટાયેલા કૉંગ્રેસના ધારાસભ્યોને વિવિધ વિભાગોની જવાબદારી સોપવામાં આવશે. જેઓ તે વિભાગમાં થતાં ભ્રષ્ટાચાર અને ગેરરીતિ પર નજર રાખી સરકારને ભિંસમાં લેવાની કામગીરી પણ કરશે. લોક સરકારના મંત્રીમંડળમાં તમામ સમસ્યાઓની સમયાંતરે સમીક્ષા સાથે બાકી રહેલી લોક સમસ્યાના ઉકેલ માટે સરકાર પર દબાણ ઉભું કરી લોકોના પ્રશ્નોનું ઝડપી નિરાકરણ લાવવા પ્રયાસ કરાશે. કૉંગ્રેસ એક રીતે, વિપક્ષની ભૂમિકાથી પર હવે રચનાત્મક કામગીરી કરી લોકાભિમુખ થવાનો પ્રયાસ કરી રહી છે. ત્યારે, કૉંગ્રેસની આ સકારાત્મક પહેલ ભાજપ સરકારને પ્રજાભિમુખ કરવા મજબૂર કરનારી બની શકે છે.